CELEX: 61970CJ0061
Language: da
Date: 1971-06-16 00:00:00
Title: Domstolens Dom (Første Afdeling) af 16. juni 1971. # Gianfranco Vistosi mod Kommissionen for De Europæiske Fællesskaber. # Sag 61-70.

DOMSTOLENS DOM (FØRSTE AFDELING)
      AF 16. JUNI 1971
      
         Gianfranco Vistosi
      
      
         mod Kommissionen for De europæiske Fællesskaber
      
      Sag 61/70
      Processprog: Fransk
      
      Angående:
      
               —
            
            
               Annullation af Kommissionens udnævnelse af Luciano Angelino som italiensksproget redaktør i »publikations«-afdelingen i direktoratet »oplysninger og oplysningsmidler« i generaldirektoratet »Presse og information«.
            
         
               —
            
            
               Annullation af beslutningen om at fritage sagsøgeren fra hans funktioner.
            
         Domskonklusion:
      Klagen afvises.
      Generaladvokatens forslag til afgørelse:
      Klagen kan antages til realitetsbehandling, men alle sagsøgers krav bør forkastes som uholdbare.
      Sammendrag
      
               1.
            
            
               Fællesskabsinstitutioner — administrative tjenestegrene — stilling — forflyttelse — administrationens skønsbeføjelse — ingen oprettelse af en ny stilling — forflyttelse af tjenestemanden sammen med stillingen — ingen ledig stilling
            
         
               2.
            
            
               Fællesskabsinstitutioner — administrative tjenestegrene — de overordnede myndigheders beføjelse til at tilrettelægge tjenesten — pligt til at respektere tjenestemandens rettigheder
            
         
               3.
            
            
               Tjenestemænd — varetagne opgaver, lønklasse og stilling — sammenhæng — mulighed for krænkelse af dette princip ved delvis inddragelse af områder, der er underlagt en tjenestemands myndighed
               (Tjenestemandsvedtægtens artikler 5 og 7)
            
         
               1.
            
            
               Ansættelsesmyndigheden kan i tjenestens interesse overflytte en stilling fra et generaldirektorat til et andet, når den finder, at stillingen er mere nyttig i den tjeneste, den tilknyttes, end i den, hvorfra den overflyttes. Der oprettes ikke nogen ny stilling, når stillingen overflyttes uden væsentlig ændring af de funktioner, den indebærer, og der opstår ikke en ledig stilling, når overflyttelsen af stillingen falder sammen med forflyttelsen af den tjenestemand, som besatte den.
            
         
               2.
            
            
               Den overordnedemyndighed er eneansvarlig for tilrettelæggelsen af tjenesten, som den skal kunne fastlægge og ændre under hensyn til tjenestens krav uden at krænke de rettigheder, som de ansatte har ifølge deres vedtægt, og som de kan påberåbe sig for Domstolen.
            
         
               3.
            
            
               Det fremgår især af vedtægtens artikler 5 og 7, at en tjenestemand har ret til at forvente, at de opgaver, han får overdraget, som helhed stemmer overens med den stilling, som svarer til den lønklasse, han tilhører på rangstigen. Når en tjenestemand delvis fratages de områder, som han tidligere var ansvarlig for, kan dette under visse omstændigheder udgøre en krænkelse af nævnte ret.